Text file: 10053.txt
author: draken
downvotes: 4
end consideration date: 2019-05-27
id: '10053'
number comments: 29
number views: 1089
proposal type: Odziv pristojnega organa
response: "Odziv Ministrtsva za delo, dru\u017Eino, socialne zadeve in enake mo\u017E\
  nosti\n\nV skladu s splo\u0161no ureditvijo v Zakonu o delovnih razmerjih (v nadaljevanju\
  \ ZDR-1) mora delavec, ki sklene pogodbo o zaposlitvi, izpolnjevati predpisane,\
  \ s kolektivno pogodbo ali splo\u0161nim aktom delodajalca dolo\u010Dene oziroma\
  \ s strani delodajalca zahtevane in objavljene pogoje za opravljanje dela (22. \u010D\
  len). Tako mora delavec, ki sklene pogodbo o zaposlitvi, izpolnjevati minimalni\
  \ pogoj starosti, ki ga dolo\u010Da ZDR-1 v 21. \u010Dlenu (15 let), ter druge pogoje,\
  \ ki jih je delodajalec na podlagi akta o sistemizaciji objavil v objavi prostega\
  \ delovnega mesta. V skladu z Direktivo Sveta EGS 91/533/EGS o obveznosti delodajalca,\
  \ da zaposlene obvesti o pogojih, ki se nana\u0161ajo na pogodbo o zaposlitvi ali\
  \ delovno razmerje, mora delodajalec pred sklenitvijo pogodbe o zaposlitvi izbranega\
  \ kandidata seznaniti z delom, pogoji dela ter pravicami in obveznostmi delavca\
  \ in delodajalca, ki so povezane z opravljanjem dela, za katero se sklepa pogodba\
  \ o zaposlitvi (sedmi odstavek 28. \u010Dlena). Pri tem velja izpostaviti, da je\
  \ dolo\u010Dilo o znesku osnovne pla\u010De delavca, ki mu pripada za opravljanje\
  \ dela po pogodbi o zaposlitvi ter o morebitnih drugih pla\u010Dilih obvezna sestavina\
  \ pogodbe o zaposlitvi, prav tako je obvezna sestavina pogodbe o zaposlitvi dolo\u010D\
  ilo ali gre za pogodbo o zaposlitvi s polnim ali kraj\u0161im delovnim \u010Dasom\
  \ in dolo\u010Dilo o dnevnem ali tedenskem delovnem \u010Dasu in razporeditvi delovnega\
  \ \u010Dasa (prvi odstavek 31. \u010Dlena). ZDR-1 dolo\u010Da, da mora delodajalec\
  \ delavcu izro\u010Diti pisen predlog pogodbe o zaposlitvi praviloma tri dni pred\
  \ predvideno sklenitvijo, pisno pogodbo o zaposlitvi pa ob njeni sklenitvi.V zvezi\
  \ z izpostavljenim predlogom lahko ugotovimo, da izrecno ni dolo\u010Dena dol\u017E\
  nost delodajalcev, da bi morali ob objavi oglasa za delo navesti podatke o pla\u010D\
  i oziroma razporeditvi delovnega \u010Dasa. Izjema glede podatka o pla\u010Di velja\
  \ le v primeru, \u010De delodajalec namerava zaposliti kandidata iz \u0161ir\u0161\
  ega obmo\u010Dja EU in evropskega gospodarskega prostora.Presoji delodajalca je\
  \ torej prepu\u0161\u010Deno, ali bo vi\u0161ino pla\u010De in konkretno razporeditev\
  \ delovnega \u010Dasa navedel \u017Ee v naprej v oglasu ali pa bo to dokon\u010D\
  no dolo\u010Dil v pogajanjih z izbranim kandidatom in vnesel v pogodbo o zaposlitvi.\
  \ V praksi je opaziti, da delodajalci v samih oglasih pla\u010D ne izpostavljajo\
  \ oziroma jih redko navajajo, glede delovnega \u010Dasa pa navedejo ali gre za zaposlitev\
  \ s polnim ali kraj\u0161im delovnim \u010Dasom. Menimo, da je navajanje vi\u0161\
  ine pla\u010De in konkretne razporeditve delovnega \u010Dasa v oglasu poleg same\
  \ vsebine dela, delovnega okolja in odnosov v podjetju lahko dodaten motivacijski\
  \ dejavnik. Navedba vi\u0161ine pla\u010De in razporeditev delovnega \u010Dasa ima\
  \ svoje prednosti predvsem za iskalce zaposlitve, ki s tem pridobijo ve\u010D informacij\
  \ na podlagi katerih lahko sprejmejo odlo\u010Ditev glede morebitne prijave na prosto\
  \ delovno mesto, kot tudi za delodajalce, predvsem pri iskanju kadrov s specifi\u010D\
  nimi znanji oziroma potrebami. Po drugi strani pa delodajalci v praksi no\u010D\
  ejo v naprej \xBBrazkrivati\xAB teh podatkov, saj imajo na ta na\u010Din ve\u010D\
  \ manevrskega prostora pri izboru ustreznega kandidata predvsem v primerih, kadar\
  \ gre za ogla\u0161evanje delovnih mest, na katera je pri\u010Dakovati velik odziv.Upo\u0161\
  tevaje zakonsko ureditev, ki prepu\u0161\u010Da delodajalcu odlo\u010Ditev o tem,\
  \ ali bo v javni objavi prostega delovnega mesta navedel tudi vi\u0161ino pla\u010D\
  e (izhodi\u0161\u010Dno ali v razponu) oz. delovni \u010Das in ki je skladna z mednarodnimi\
  \ dokumenti, in dejstvo, da naveden predlog ni bil izpostavljen v okviru usklajevanj\
  \ med socialnimi partnerji pri pripravi ZDR-1, menimo, da je veljavna zakonska ureditev\
  \ ustrezna."
response date: 2019-06-10
response due date: null
sent date: 2019-05-03
title: Oglasi za delovna mesta
upvotes: 76
url: https://predlagam.vladi.si/predlog/10053
